Diari Oficial de la Generalitat Valenciana


Sumari del DOGV 5667, del 26-12-2007 (2007/15817)

RESOLUCIÓ de 13 de desembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria de Sanitat de la Generalitat i la Fundació de la Comunitat Valenciana per a la Investigació en l'Hospital Doctor Peset de Valencia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5667

Data del DOGV
:   26-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15333


Data del document
:   13-12-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Sanitat
    * fundació
    * establiment hospitalari
    * cooperació administrativa

RESOLUCIÓ de 13 de desembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria de Sanitat de la Generalitat i la Fundació de la Comunitat Valenciana per a la Investigació en l'Hospital Doctor Peset de Valencia.  
 [2007/15167]  
La conselleria de Sanitat de la Generalitat i la Fundació de la Comunitat Valenciana per a la Investigació en l'hospital Doctor Peset de Valencia han subscrit, després de la tramitació prèvia reglamentària, el 13 de novembre de 2007, el conveni marc de col·laboració per a la investigació en l'hospital Doctor Peset de Valencia.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1618/2007, i que figura com a annex d'esta resolució.  
Valencia, 13 de desembre de 2007.- El director general de Relacions amb les Corts i Secretariat del Consell: Ángel Mompó Romero.  
Conveni marc de col·laboració entre la conselleria de Sanitat de la Generalitat i la fundació de la Comunitat Valenciana per a la investigació en l'hospital Universitari Doctor Peset de València  
València, 13 de novembre de 2007  
Reunits  
D'una part, Manuel Cervera Taulet, com a conseller de Sanitat de la Generalitat, segons que disposen els articles 27 i 28 de la Llei del Consell, i l'article 2 del Decret 120/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Sanitat.  
D'una altra part, Celia Quirós Bauset, directora general de la Fundació de la Comunitat Valenciana per a la Investigació en l'Hospital Universitari Doctor Peset de València, fent ús de les competències generals atribuïdes pel patronat de la Fundació i ratificades per a este acte concret en sessió del mateix patronat celebrada el dia 8 de maig de 2007  
Ambdues representants, es reconeixen mútuament capacitat jurídica suficient, subscriuen el present document i,   
Exposen  
Primer. L'Escola Valenciana d'Estudis de la Salut (d'ara en avant EVES), segons el que disposa la Llei 3/2003, de 6 de febrer, de la Generalitat Valenciana, d'Ordenació Sanitària de la Comunitat Valenciana, és un òrgan adscrit a la conselleria de Sanitat, per al suport cientificotècnic en matèria d'investigació i docència a l'administració de la Generalitat i específicament a la conselleria de Sanitat.  
Segon. Que la Fundació de la Comunitat Valenciana per a la Investigació en l'Hospital Universitari Dr. Peset de València (d'ara en avant Fundació) té la voluntat d'impulsar i promoure la investigació científica, la docència i la formació del personal en el camp sanitari i la cooperació per al desenvolupament de les ciències sanitàries.  
Tercer. Que la Fundació és una institució privada i sense ànim de lucre, amb personalitat jurídica pròpia, els estatuts de la qual van ser aprovats pel Govern Valencià en la reunió del dia 8 de febrer de 2002, i va ser constituïda davant del notari el 23 de juny de 2004.  
Quart. Que la Fundació té plena capacitat per a obrar amb absoluta autonomia i té com a finalitats principals establides en l'article 5 dels seus estatuts reguladors:  
Establir les directrius estratègiques, prioritzar i promoure la investigació biomèdica en l'Hospital Universitari Doctor Peset, i en la seua unitat d'investigació, en congruència amb els plans d'investigació existents en la conselleria de Sanitat.  
Facilitar i promoure la docència i preparació dels postgraduats i investigadors per a la seua formació continuada, complementant els plans generals de docència mèdica especialitzada acreditats en l'hospital i els programes de docència postgraduada existents en la universitat  
Acreditar i garantir els projectes i el procés d'investigació de l'hospital i la seua unitat d'investigació  
Cooperar per mitjà de convenis i altres formes de concert amb organismes nacionals i internacionals, així com amb institucions sanitàries i/o docents, nacionals o estrangeres.  
Projectar a la societat l'experiència i el potencial d'aportació responsable i rellevant de l'hospital.  
Liderar i/o participar en projectes multicèntrics d'abast nacional o internacional.  
Gestionar el procés d'investigació de l'hospital i els recursos resultants dels contractes de gestió, organitzant les aportacions i les despeses, procurant una administració equilibrada, i donant execució a la priorització estratègica de la investigació en l'hospital i la seua unitat d'investigació.  
Per raó de tot el que s'ha exposat, les parts intervinents acorden desplegar el present conveni de col·laboració d'acord amb les següents  
Clàusules  
Primera. Objecte del conveni  
Que a través del present document s'establix la col·laboració entre la conselleria de Sanitat, en este cas a través de l'EVES, i la Fundació CV per a la investigació en l'Hospital Universitari Doctor Peset.  
Este conveni preveu les actuacions que col·laboren a la consecució de l'objectiu anteriorment exposat, encara que s'establix un règim de revisió per a cada projecte o actuació conjunta concreta per part de la Junta de Govern i, si és el cas el Patronat de la Fundació, així com per part de la Direcció de l'EVES.  
Segona. Àmbit de cooperació  
L'àmbit del present conveni se circumscriu a la col·laboració en el camp de les noves tecnologies i programes d'investigació aplicada, la realització conjunta d'activitats docents i programes de postgrau i/o perfeccionament i altres actuacions d'investigació o docència organitzades per qualsevol de les parts que el subscriuen, dirigides als professionals sanitaris amb l'objecte d'adquirir nous coneixements.  
Tercera. Desplegament de l'acord  
El present conveni es desplegarà per mitjà de l'establiment d'acords específics sobre les diverses activitats o projectes que en cada cas puguen fer-se entre les parts firmants, en els quals es concretaran els aspectes tècnics, jurídics i econòmics referents a l'actuació que es pretenga dur a terme.  
En concret, el primer projecte d'actuació conjunta seria el de l'estudi de viabilitat i la consecució, si és el cas, de creació d'una Escola d'Endoscòpia Quirúrgica consistent en el desenvolupament de cursos i estades per a la dita formació de postgrau.  
A fi de desplegar el primer projecte la Direcció de la Fundació i la Direcció de l'EVES designaran una comissió de treball que incloga personal vinculat a les dues parts.  
S'annexa com a document únic la primera proposta de creació de la precitada Escola. Per a l'aprovació del projecte es redactarà una addenda a este conveni que haurà de tornar a ser aprovada per les parts que el subscriuen.  
Quarta. Vigència  
El present acord tindrà una vigència de quatre anys i els acords específics la duració que s'especifique en cada un, d'acord amb la temporalitat dels projectes o les activitats que pretenguen dur a terme.  
No obstant tot això anterior, qualsevol de les parts firmants podrà donar-lo per acabat amb un avís previ a l'altra amb sis mesos d'antelació; i es mantindran els acords específics sobre projectes o activitats que puguen estar en marxa, la vigència i causes de finalització dels quals es fixaran en els acords respectius.  
Cinquena. Comissió de seguiment  
Es constituirà una comissió mixta de seguiment del conveni formada per un representant de cada una de les parts que subscriuen este acord.  
Esta comissió serà l'encarregada de l'estudi i proposta dels projectes i activitats a desenvolupar, per a la seua aprovació pels òrgans de decisió que corresponga.  
La comissió podrà, en qualsevol moment, proposar a ambdues parts la modificació de les estipulacions del present acord, així com la supressió o addició de qualsevol altra que considere oportuna.  
Esta comissió ha de reunir-se anualment, a petició d'una de les parts i quan les circumstàncies així ho aconsellen, havent de remetre una còpia de l'acta de la reunió al patronat de la fundació així com a la Direcció de l'EVES.  
Sisena. Causes de rescissió  
Seran causes de rescissió del present conveni  
L'incompliment manifest de les obligacions assumides per qualsevol de les parts, així com les previstes amb caràcter general per la legislació vigent.  
L'acord mutu de les parts.  
La desaparició de les circumstàncies que el van originar.  
I en prova de conformitat de tot el que s'ha exposat, les parts intervinents firmen el present conveni de col·laboració  
Per la conselleria de Sanitat. Manuel Cervera Tulet  
Per la Fundació. Celia Quirós Bauset  
Document annex únic al conveni Marc de col·laboració entre la conselleria de Sanitat de la Generalitat Valenciana i la fundació de la Comunitat Valenciana per a la investigació en l'hospital universitari Doctor Peset de València.  
Primera proposta de creació d'una escola valenciana d'Endoscòpia Quirúrgica (EVEQ)  
Hospital universitari Doctor Peset, València  
(EVES - Universitat de València)  
Institucions col·laboradores  
Institut Valencià d'Infertilitat (IVI)  
Institut Mediterrani d'Endoscòpia (IME)  
Justificació  
La cirurgia avança hui en dia cap a una modalitat que reduïsca les molèsties per al pacient i les estades hospitalàries alhora que resulta, almenys, tan eficient com la que s'ha practicat i evolucionat a cel obert al llarg de quasi tot el segle XX. Fruit d'això ha sigut el naixement dels conceptes de cirurgia mínimament invasiva i laparoscòpia quirúrgica. Amb això, han nascut les unitats de cirurgia sense ingrés i tot això ha revolucionat els processos quirúrgics.  
El nostre hospital té una forta tradició en tots estos aspectes. El Servici de Cirurgia és un dels més prestigiosos d'Espanya i ha sigut pioner en la posada en marxa de molts procediments quirúrgics per mitjà de la laparoscòpia quirúrgica. El Servici de Ginecologia ha revolucionat els seus procediments quirúrgics en els últims anys, i és el servici espanyol que més intervencions (50%) fa en les unitats sense ingrés. Tot això ha fet adquirir una experiència als professionals d'eixos servicis d'este hospital, que desitgen transmetre els seus coneixements de forma ordenada en un àmbit conjunt denominat l'Escola Valenciana d'Endoscòpia Quirúrgica (EVEQ).  
Descripció del projecte  
La Gerència de l'Hospital Universitari Dr. Peset, a partir de la seua fundació per a la Investigació i en col·laboració amb l'Escola Valenciana d'Estudis en Salut (EVES), amb el suport de la Universitat de València, proposa crear l'Escola Valenciana d'Endoscòpia Quirúrgica (EVEQ). Esta escola convertiria el nostre hospital en un centre de referència docent i investigador, en el qual s'integrarien les següents activitats docents, sense perjuí d'altres que en el futur pogueren crear-s'hi:  
Curs anual de cirurgia laparoscòpica avançada i robòtica  
Curs anual de cirurgia ginecològica laparoscòpica i robòtica: Problemes medicoquirúrgics freqüents en Ginecologia.  
Màster de Cirurgia Endoscòpica Ginecològica Avançada (4ª edició)  
Curs de Cirurgia Urològica Laparoscópica i Robòtica  
Curs per a formació d'ajudants en Cirurgia Laparoscòpica i Robòtica  
Estades en els distints servicis de l'hospital integrats en l'EVEQ.  
A continuació, es descriuen els continguts generals dels cursos:  
Curs de Cirurgia Laparoscòpica Avançada (XIV edició)  
Direcció: Dr. Fernando Delgado i Dr. Vicente Torrent  
Duració: 3 dies  
Alumne: 14  
Programa:   
Dia 1  
Matí:   
Quiròfan  
Miotomia de Heller  
Adrenalectomia  
Banding gàstric  
'Bypass'gàstric  
Nissen  
Apendicectomia  
Vesprada:  
Seguiment de les intervencions fetes  
Repàs de les diferents tècniques per Cirurgia Laparoscòpica  
Trucs i estratègies  
Experiència i resultats del nostre servici a llarg termini  
Dia 2  
Matí:   
Quiròfan  
Pancreatectomia  
Nissen  
Coledocotomia  
Esplenectomia  
Colecistectomia  
Sigmoidectomia  
Hernioplàstia TEP  
Simpatectomia Toràcica  
Vesprada:  
Seguiment de les intervencions fetes  
Repàs de les diferents tècniques per Cirurgia Laparoscòpica  
Trucs i estratègies  
Experiència i resultats del nostre servici a llarg termini  
Dia 3  
Cirurgia experimental amb animals vius en l'Institut Mediterrani d'Endoscòpia (IME) Pelvic-trainer.  
Curs de laparoscòpia ginecològica: Problemes medicoquirúrgics freqüents en Ginecologia.   
Direcció: Dr. Antonio Pellicer  
Duració: 2 dies  
Alumne: 20  
Programa:  
Dia 1  
Matí  
Sessió quirúrgica  
Quiròfan 1   
Miomectomia laparoscòpica  
Col·locació d'Essure  
Protocol de congelació ovàrica  
Banda d'incontinència  
Quiròfan 2   
Quistectomía  
Punció de quist simple  
Histeroscòpia ambulatòria  
Culdohidro laparoscòpia  
Vesprada  
Exposicions individuals 15 minuts amb discussió o 2 ponents amb opinions diferents.   
Temes:   
Maneig actual dels miomes (conservador/cirurgia)  
Maneig actual dels quistos d'ovari  
Maneig actual de les metrorràgies perimenopàusiques  
Incontinència urinària  
Protocols IVE (medicamentós/aspirat-raspat)  
Enfocaments anticonceptius actuals  
Maneig de l'embaràs ectòpic  
Histerectomia vaginal per úter miomatós  
Maneig actual del HPV. Vacuna HPV  
Dia 2  
Matí (sessió quirúrgica simultània)  
Quiròfan 1  
Estadificació del càncer d'endometri o sacropèxia laparoscòpica  
Quiròfan 2  
Cirurgia del càncer d'endometri  
Vesprada   
Pelvi-histero trainers  
Simuladors informàtics   
Animals d'experimentació  
Màster en Endoscòpia Ginecològica General i Avançada  
Direcció: Dr. José Remohí  
Duració: Un curs acadèmic (9 mesos)  
Alumne: 6  
Programa:  
Professorat  
IVI  
J. Crespo  
J. Ferro  
E. Bosch  
J. Bellver  
C. Vidal  
Hospital Universitari Dr. Peset  
J.F. Pardo  
J. Desco  
S. Martínez  
M. Sánchez  
S. Domingo  
G. Lázaro  
Professors convidats  
Rafael Torrejón Cardoso (Universitat de Cadis)  
Ángel Martín (Palma de Mallorca)  
Juan Gilabert Estellés (H.U. la Fe)  
José Vilar (H.U. Peset)  
Juan Viñoles (H. U. Peset)  
Ramon Miralles Pi (Universitat Rovira i Virgili, Tarragona)  
Curs de Cirurgia Urològica Laparoscòpica i Robòtica  
Direcció: Manuel Gil Salom  
Duració: - dies  
Alumnes: 20  
Curs per a formació d'ajudants en Cirurgia Laparoscòpica i Robòtica  
Estades en els distints servicis de l'hospital integrats en l'EVEQ.  
Duració: 2 dies  
Alumne: matrícula individualitzada  
Programa:  
Independentment dels cursos programats, l'EVEQ organitzarà estades per a tots els professionals que desitgen aprendre algunes de les tècniques que en l'hospital es fan. En la Taula 1, s'exposa un catàleg dels procediments que inicialment s'oferiran i que, amb el temps, s'aniran ampliant.  
Taula 1: Catàleg de procediments quirúrgics docents que s'oferiran en les estades curtes  
Cirurgia General  
Miotomia de Heller  
Adrenalectomia  
Banding gàstric  
'Bypass'gàstric  
Nissen  
Apendicectomia  
Pancreatectomia  
Nissen  
Coledocotomia  
Esplenectomia  
Colecistectomia  
Sigmoidectomia  
Hernioplastia  
Simpatectomia  
Ginecologia  
Punció transvaginal de quistos d'ovari  
Histeroscòpia quirúrgica  
Síndrome d'Asherman  
Malformacions müllerianes  
Miomectomia  
Polipectomia  
Culdohidrolaparoscòpia  
Inserció de dispositius tubàrics anticonceptius  
Laparoscòpia quirúrgica de processos benignes  
Quistectomies  
Anexectomies  
Miomectomies  
Histerectomies simples  
Esterilitzacions quirúrgiques  
Laparoscòpia quirúrgica oncològica  
Extirpació i congelació d'escorça ovàrica en pacients oncològiques  
Histerectomia i limfadenectomia en el càncer d'endometri  
La laparoscopia en la cirurgia radical del càncer de cèrvix  
Estadificació del càncer d'ovari